text: Кукерско шествие "Сурва" в Перник
  Красотата на един обичай
  Кукерско шествие "Сурва" в Перник
  Вписаха "Сурва" в Пернишко, в световното наследство на ЮНЕСКО.
  Кукерите, наричани още чауши, бабугери, станчинари, дервиши, старци, сурати или джамалари, са българските карнавални фигури — мъже, предрешени като зверове или типични персонажи (бабата, дядото, царят, бирникът), винаги са с маски на главите, често с чанове на пояса и с кожуси с козината навън. До скоро през година, вече всяка година град Перник става арена на международен кукерски фестивал носещ името "Сурва". Международният фестивал на маскарадните игри "Сурва" e може би най-масовото събиране на кукери и публика в България и е място за изява на традиционни народни игри и обичаи с маски. Той популяризира достигнали до днес варианти на древна ергенска обредност, част от българската фолклорна традиция. С конкурсната си програма фестивалът е среща и надпревара на живите й носители, най-популярни с наименованията "сурвакари" и "кукери". Провежда се на централният площад на града. Може би мястото губи част от автентичността и атмосферата на ритуалите, за разлика от шествията които се провеждат в малки схлупени селца.
  Един ценен ЩРАК съвет от екипът на Фото кафе: бягайте от централната част на площада. За да направите интересни снимки с детайли, по-добре е да отидете съвсем в началото на шествието, къде обстановката не е стерилна и подредена, а кипи от енергия, вино и оглушителен трясък на чанове.
  Тази година имаме повод за гордост. Обичаят в Перник вече е част от списъка на ЮНЕСКО. Това се случи в началото на Декември 2015г., когато на редовното си заседания в Намибия, Междуправителствения комитет на организацията взе решението. Така "Сурва" в Перник става четвъртият български елемент в списъка на ЮНЕСКО след Бистришките баби, Нестинарството и Чипровските килими.
  PreviousPrevious post:Най-предпочитаните дестинации за бира в ЕвропаNextNext post:Рим – артистичен и пленителен